फर्जी लाइसेंस मामले में एक और पायलट गिरफ्तार  
दिल्ली पुलिस ने वाणिज्यिक लाइसेंस हासिल करने के लिए फर्जी अंकपत्र सौंपने वाले निजी विमानन कंपनी के पायटल को गिरफ्तार किया है।
दिल्ली पुलिस ने वाणिज्यिक लाइसेंस हासिल करने के लिए कथित तौर पर फर्जी अंकपत्र सौंपने वाले एक निजी विमानन कंपनी के पायटल को गिरफ्तार किया है।  इस पायलट का नाम स्वर्ण सिंह है। फर्जी ढंग से पायलट लाइसेंस हासिल करने के मामले में अब तक सात पायलटों की गिरफ्तारी हो चुकी है। मार्च महीने में फर्जी पायलेट लाइसेंस घोटाले के उजागर होने के बाद से दिल्ली और जयपुर में 15 लोग गिरफ्तार किए जा चुके हैं।  बीते 26 मार्च को दिल्ली पुलिस ने फर्जी लाइसेंस घोटाले का भंडाफोड़ करने का दावा किया था। पुलिस ने सबसे पहले नागर विमानन महानिदेशालय के एक वरिष्ठ अधिकारी और एक पायलट सहित तीन लोगों को गिरफ्तार किया था।  पुलिस ने मंगलवार को कहा कि फर्जी लाइसेंस मामले में कुछ पायलटों के दस्तावेज डीजीसीए के कार्यालय से गायब हो गए हैं। इन पायलटों के दस्तावेजों की जांच की जा रही थी।